ASISTENT - SURADNIK
Mjesto rada: Poljanica Bistranska
Traženo radnika: 1
Poslodavac: KULTURNO - TURISTIČKI CENTAR BISTRA
Rok za prijavu: 29.10.2024.  do 12:00 sati
ASISTENT - SURADNIK

Radno mjesto

Mjesto rada: Poljanica Bistranska
Broj traženih radnika: 1
Vrsta zaposlenja:
Na neodređeno
Radno vrijeme: Puno radno vrijeme
Smještaj: Nema smještaja
Naknada za prijevoz: U cijelosti
Natječaj vrijedi od: 21.10.2024.
Natječaj vrijedi do: 29.10.2024.
Uvjeti na radnom mjestu: 

Posloprimac

Razina obrazovanja: SSS (četverogodišnje srednjoškolsko obrazovanje), društvenog smjera
Radno iskustvo: 1 godina
Ostale informacije: 
Opcina-bistra@bistra.hr                                              

Temeljem članka 16. Statuta Kulturno turističkog centra Bistra, a uz prethodno pribavljenu suglasnost Ministarstva kulture i medija, privremeni ravnatelj Danijela Studak Čačić raspisuje
 
NATJEČAJ ZA RADNO MJESTO
Asistent - suradnik - 1  izvršitelj/ica na neodređeno puno radno vrijeme 
Opis poslova:
· provodi grupna i individualna, informativna i turistička vođenja kroz izložbeni postav Ustanove,
· informira posjetitelje objekta,
· ažurira tablice statistike dnevnih posjeta, prodaje ulaznica i rezervacije organiziranih posjeta,
· pruža informacije na telefonske upite i upite putem elektroničke pošte,
· distribuira promotivne materijale i letke,
· sudjeluje u planiranju i izradi programa turističkih vođenja,
· obavlja poslove uredskog poslovanja koji obuhvaćaju zaprimanje akata, vođenje urudžbenog zapisnika, dostava akata u rad, praćenje kolanja dokumenata vođenjem pomoćnih knjiga, 
· zadužen je za zaštitu osobnih podataka,
· sudjeluje u postupcima javne nabave, 
· sudjeluje u pripremi dokumentacije za prijavu na natječaje,
· pomaže pri organizaciji različitih događanja,
· izrađuje baze stručnih i profesionalnih kontakata,
· pomaže pri organizaciji i realizaciji programa: koordinacija s izvođačima/nositeljima programa, koordinaciji organizacijskog tima,
· u suradnji s ravnateljem Ustanove predlaže odgovarajuće projekte realizacije promocija i prodaje suvenira, sudjeluje u pravovremenom ažuriranju internetske stranice Ustanove te društvenih mreža,
· poslovi arhiviranja objava u medijima uz aktivno praćenje medija,
· izrađuje izvještaje prema nalogu ravnatelja,
· obavlja poslove prodaje ulaznica i suvenira,
· vodi evidenciju količine suvenira u suvenirnici te naručuje njihove potrebne količine,
· odgovara za točnost poslovanja s blagajnom,
· podnosi dnevna financijska izvješća ravnatelju,
· vodi evidenciju dugotrajne imovine,
· sudjeluje u redovnoj inventuri robe u suvenirnici,
· zaprima primjedbe, prijedloge i narudžbe kupaca i informira ravnatelja o tome,
· vodi brigu o cjelokupnom izgledu i urednosti poslovnog prostora,
· za svoj rad odgovara ravnatelju Ustanove,
· obavlja i druge poslove po nalogu i uputi ravnatelja Ustanove.

Uvjeti:
Srednja stručna sprema (četverogodišnja) – društvenog smjera; 
poznavanje jednog stranog jezika, aktivno u govoru i pismu,
poznavanje rada na PC-u.

Ugovor o radu sklapa se na neodređeno vrijeme uz  probni rok u trajanju od tri mjeseca.

Uz prijavu je potrebno priložiti, preslike, sljedećih dokaza o ispunjavanju formalnih uvjeta iz javnog natječaja:
dokaz o stečenoj stručnoj spremi (svjedodžba);
dokaz o hrvatskom državljanstvu (domovnica);
elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje i potvrde prethodnih poslodavaca o vremenu i vrstama posla koje je kandidat obavljao ili ugovor o radu ili drugi odgovarajući dokaz
uvjerenje nadležnog suda da se protiv podnositelja/ice prijave ne vodi kazneni postupak (ne starije od 30 dana od dana objave javnog natječaja);
životopis (treba sadržavati najmanje sljedeće osobne podatke: ime i prezime podnositelja/ice, adresu, broj telefona i adresu elektroničke pošte za primanje obavijesti).
 
Kandidat/kinja koji/a ostvaruje pravo prednosti pri zapošljavanju prema posebnim propisima dužan/a je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate/kinje pod jednakim uvjetima.
Kandidat/kinja koji/a se poziva na pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17) uz prijavu na natječaj dužan/a je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.
Kandidat/kinja koji/a se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14 i 39/18) u prijavi na natječaj dužan/a je pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.
Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti civilnih i vojnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), uz prijavu na natječaj dužan/a je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.
Nepravodobne i nepotpune prijave neće biti razmatrane. Potpunom se smatra zamolba koja kumulativno sadrži: podatke o kandidatu, e mail adresu  za primanje obavijesti te sve dokumente zatražene u tekstu natječaja.
Odabir će biti izvršen nakon provedenog testiranja i/ili intervjua s kandidatima. Za kandidata koji ne pristupi testiranju i/ili intervjuu, smatrat će se da je povukao prijavu.
Vrijeme i mjesto  održavanja testiranja i/ili intervjua bit će dostavljeni elektroničkom poštom na adrese kandidata koji udovoljavaju formalnim uvjetima natječaja.
Obavještavaju se kandidati prijavljeni na natječaj da će Centar prikupljati i obrađivati osobne podatke navedene u prijavi na natječaj i dokumentaciji dostavljenoj s prijavom, u svrhu odabira kandidata te u tu svrhu dostaviti obavijesti o rezultatima natječaja svim kandidatima koja uključuje ime i prezime odabranog kandidata te ih objaviti na web stranicama. Kandidat može u svakom trenutku bez obrazloženja zatražiti prestanak aktivnosti obrade svojih osobnih podataka, o čemu će mu Centar izdati potvrdu
Rok za podnošenje prijava je 8 dana od dana objave natječaja na službenim stranicama Zavoda za zapošljavanje.

Prijave na natječaj dostavljaju se na adresu: Općina Bistra, Bistranska 98, 10298 Bistra, s naznakom „Natječaj za radno mjesto asistent – suradnik - Ne otvarati“, osobno ili preporučenom pošiljkom do krajnjeg roka za prijavu.

O rezultatima natječaja kandidati/kinje će biti obaviješteni elektroničkom poštom u roku od 15 dana od dana izbora kandidata/kinje.
Centar zadržava pravo poništenja javnog natječaja kao i pravo ne izvršiti izbor po raspisanom javnom natječaju, bez obrazloženja.
